


इकाई 3 अजन्त स्त्रीलिडग (आकारान्त, इकारान्त) रमा, मति 





इकाई की रूपरेखा 

3.0 उद्देश्य 

3.4 प्रस्तावना 

3.2 रमा शब्द की रूपसिद्धि में प्रयुक्त सूत्रों की व्याख्या 


3.3 रमा शब्द की रूपसिद्धि की प्रकिया 








3.4 मति शब्द रूपसिद्धि में प्रयुक्त सूत्रों की व्याख्या 


3.5 मति शब्द की रूपसिद्धि की प्रकिया 





3.6 विशेष नियम, अपवाद, वार्तिक 
3.7 सारांश 
3.8 कुछ उपयोगी पुस्तकें 


3.9 अभ्यास प्रश्न 





3.0 उद्देश्य 





इस इकाई के अध्ययन के पश्चात्‌ आप - 





० वरदराजाचार्य विरचित लघुसिद्धान्तकौमुदी के अजन्तस्त्रीलिड्ग प्रकरण से परिचित हो 
सकेंगे। 

* आकारान्त और इकारान्त शब्दों की रूपसिद्धि में उपयोगी महत्त्वपूर्ण सूत्रों की व्याख्या 
को समझ सकेंगे। 

* अजन्तस्त्रीलिडुग रमा एवं मति शब्द के रूपों को आप समझ सकेंगे। 

* विशेष नियम, अपवाद एवं वार्तिक सूत्रों का ज्ञान प्राप्त कर सकेंगे | 

० नये पदों की प्रकृति एवं प्रत्यय को जान सकेंगे। 

5 





अजन्त पुँल्लिड्ग प्रकरण के पश्चात्‌ अजन्त स्त्रीलिड्ग प्रकरण में भी अकारादिक्रम से शब्दों 
का विवेचन किया गया है। स्त्रीलिडग में अकारान्त शब्द नहीं हैं। अतः: आकारान्त से ही 
प्रारम्भ है। स्त्रीलिड्ग शब्द दो प्रकार के होते हैं- पहले वे शब्द जो पुँल्लिडग में भी हैं और 
स्त्रीलिड्ग के लिए टापू, डापू, डीपू, डीष्‌, डीन्‌ आदि प्रत्यय किये जाते हैं और कुछ शब्द 
ऐसे भी होते हैं जिनमें स्त्रीत्व के लिए कोई विशेष प्रत्यय नहीं होता अपितु स्वतः स्त्रीलिड्ग 
होते हैं। जिन शब्दों में टाप्‌ डीप इत्यादि प्रत्यय होते हैं उन शब्दों की 'अर्थवदधतुरप्रत्यय: 
प्रातिपदिकम्‌' (4/2,/45) सूत्र से प्रातिपदिकसंज्ञा नहीं होती। यहाँ रमते विष्णुना सह- इस 
विग्रह में रमु क्रीडायाम्‌ धातु से “नन्दिग्रहिपचादिभ्य: ल्युण्यच:' सूत्र से अच्‌ प्रत्यय 'रम्‌ अच्‌' 
अनुबन्धलोप रम्‌ अ वर्ण सम्मेलन होकर 'रम' बना। स्त्रीलिड्ग की विवक्षा में 'अजाद्यतष्टाप्‌' 
(4/4/4) सूत्र के द्वारा अदन्त से टाप्‌ प्रत्यय होकर रमा बना। रमा अर्थात्‌ लक्ष्मी| रमा यह 
आबन्त है अतः 'अर्थवदधतुरप्रत्यय: प्रातिपदिकम्‌' सूत्र से प्रातिपदिकसंज्ञा नहीं होगी, अपितु 
'ड्याप्प्राितिपदिकात्‌' सूत्र के अधिकार में 'स्वौजसमौट्‌.' इत्यादि सूत्र से स्वादि प्रत्यय होगें। 
मति शब्द कृत्‌ प्रत्ययान्त है अतः उसकी प्रातिपदिकसंज्ञा 'कृत्तद्धितसमासाश्च' (4/2 /46) 
सूत्र से होगी। प्रस्तुत इकाई में रमा और मति शब्द की सिद्धि की गयी है तथा सूत्रों की 
व्याख्या को विस्तृत रूप से प्रस्तुत किया गया है। विशेष नियम, अपवाद एवं वार्तिक सूत्रों 
का का भी उपस्थापन यहाँ किया गया है। 



























































3.2 सूत्र : अर्थ एवं व्याख्या 





सूत्र - औड आप: 7/4 / 48 








वृत्ति - आबन्तादड्गात्परस्यौड: शी स्यात्‌ | औडित्यौकारविभकते: संज्ञा। रमे रमाः | 





सूत्रार्थ एवं व्याख्या - औड: षष्ठयन्त पद है, आप: पंचम्यन्त पद है। इस सूत्र में दो पद 
हैं। इस सूत्र में 'जशः शी सूत्र से शी की अनुवृत्ति आती है और 'अड्गस्य' सूत्र का अधिकार 
है। आबन्त अडग से परे औ विभक्ति के स्थान पर शी आदेश होता है। 


प्राचीन आचार्यों ने औ और औद इन दोनों विभक्तियों की औडः संज्ञा की है। अतः यहाँ पर 
औड़ से प्रथमा और द्वितीया विभक्ति के द्विवचन का ग्रहण होता है। यह सूत्र केवल स्त्रीलिडग 
में ही प्रवृत्त होता है क्योंकि आबन्त अडग केवल स्त्रीलिडग में ही मिलेगा। औ के स्थान पर 
जो शी आदेश किया गया है उसमें शकार की “'लशक्वतद्धिते' सूत्र से इत्संज्ञा होकर “तस्य 
लोपः से लोप हो जाता है। यहाँ पर औ प्रत्यय है किन्तु उसके स्थान पर आदेश होने वाला 
शी प्रत्यय नहीं है। अतः शी में 'स्थानिवदादेशोइनल्विधौ' से स्थानिवद्भाव होने पर प्रत्ययत्व 
आ जायेगा। अतः “'लशक्वतद्धिते' सूत्र से प्रत्यय के आदि शकार की इत्संज्ञा होती है। 



































सूत्र - सम्बुद्धी च 7//3,/406 

वृत्ति - आप एकार: स्यात्सम्बुद्धी । एडहस्वादिति सम्बुद्धिलोप:। हे रमे। हे रमे। हे रमाः। 
रमाम्‌ | रमे। रमाः | 





सूत्रार्थ एवं व्याख्या - 'सम्बुद्धौ' सप्तमी एकवचनान्त है, “च' अव्यय पद है। इस सूत्र में दो 
पद हैं। इस सूत्र में आडि चापः सूत्र से आप: की तथा “बहुवचने झल्येत्‌” से 'एत्‌'” की 
अनुवृत्ति आती है। सम्बुद्धि के परे रहने पर आबन्त अडढग के आकार को एकार आदेश होता 


है। 


सूत्र - आडि चाप: 7/3,/ 405 











वृत्ति - आडि ओसि चाप एकार:| रमया। रमाभ्याम्‌ | रमाभि: | 





सूत्रार्थ एवं व्याख्या - आडि” सप्तमी एकवचनान्त है, “च' अव्यय पद है, “आप: षष्ठी 
एकवचनान्त है। इस सूत्र में तीन पद हैं। इस सूत्र में ओसि च' से ओसि की और 'बहुवचने 
झल्येत्‌' से एत्‌ की अनुवृत्ति आती है तथा अड्गस्य सूत्र का अधिकार है। 














आड और ओस्‌ के परे रहने पर आबन्त अड्ग के आकार को एकार आदेश होता है। यहाँ 
पर “अलोष्न्त्यस्य की सहायता से आबन्त अडग के अन्त्यवर्ण आकार के स्थान पर ही एकार 
आदेश होगा | इस सूत्र में आड से तृतीया विभक्ति का टा ही गृहीत होता है। टा में टकार 
की “चुटू” से इत्संज्ञा होने पर आ बचता है, उस आ' की प्राचीन आचार्यों ने आड्‌ संज्ञा की 
है। 


सूत्र - याडापः 7 /3 / 443 























वृत्ति - आपो डितो याट्‌। वृद्धिः। रमायै। रमाभ्याम्‌। रमाभ्य:। रमाया:। रमयो:। रमाणाम्‌ | 
रमायाम्‌ | रमासु | एवं दुर्गाउम्बिकादय: | 





सूत्रार्थ एवं व्याख्या - 'याट्‌' प्रथमा एकवचनान्त है। “आप: पंचमी एकवचनान्त है। इस सूत्र 
में दो पद हैं। इस सूत्र में 'घेर्डिति' सूत्र से 'डिति' इस सप्तमी को षष्ठी विभक्ति में बदलकर 
डिततः इसकी अनुवृत्ति होती है। अब आबन्त अडग से परे डित्‌ विभक्ति को याट्‌ का आगम 
होता है। 


आमम मित्रवत्‌ होता है। अतः किसी वर्ण के बगल में आकर बैठेगा। इस सूत्र से डित्‌ विभक्ति 
को याट्‌ आगम का विधान हुआ है, याट्‌ टित्‌ होने के कारण आइद्यन्तौ टकितौ' नियम से 
विभक्ति के आगे बैठेगा। याट्‌ के टकार की 'हलन्त्यम्‌' से इत्संज्ञा होती है और 'तस्य लोप:' 
से लोप हो जाता है। डित्‌ विभक्ति डे, डसि, डस्‌ और डि चार हैं। इन्ही चार प्रत्ययों के 
परे रहने पर ही यह सूत्र प्रवृत्त होता है। 

4) रमा - रमते विष्णुना सह- इस विग्रह में रमु क्रीडायाम्‌ धातु से “नन्दिग्रहिपचादिश्य: 
ल्युण्यच:' सूत्र से अच्‌ प्रत्यय रमु+अच्‌ रूप बना। रमु के उकार की “उपदेशेडजनुनासिक इत्‌' 
से इत्संज्ञा तथा 'तस्य लोप:' से लोप होकर 'रम्‌ अच' चकार की 'हलन्त्यम्‌' सूत्र से इत्संज्ञा 
'तस्य लोपः सूत्र से लोप करने पर रम्‌+अ वर्ण सम्मेलन होकर 'रम” बना। स्त्रीलिडग की 
विवक्षा में 'अजाद्यतष्टाप्‌' सूत्र के द्वारा अदन्त से टाप्‌ प्रत्यय होकर रम+टाप्‌ बना| टकार की 
इत्सज्ञा 'चुटू" से तथा पकार की 'हलन्त्यम्‌' से इत्संज्ञा 'तस्य लोपः से लोप करके रम+आ 
इस अवस्था में 'अकः सवर्ण दीर्घ: सूत्र से सवर्णदीर्घ करने पर रमा शब्द की सिद्धि होती है। 
रमा अर्थात्‌ लक्ष्मी | 









































रमा यह आबन्त है, अतः 'ड्याप्प्रातिपदिकात्‌' सूत्र के अधिकार में 'स्वौजसमौट्‌.' सूत्र से प्रथमा 
विभक्ति एकवचन की विवक्षा में सु प्रत्यय होकर रमा+सु बना। सु के उकार की 
'उपदेशेडजनुनासिक इत्‌' इस सूत्र से इत्संज्ञा तथा “'तस्य लोप: से लोप होकर रमा+स्‌ बना। 
अपृक्‍्त एकाल्‌ प्रत्यय: सूत्र से स्‌ की अपृकत संज्ञा होने के पश्चात्‌ 'हल्ड्याब्रयो 
दीर्घात्सुतिस्यपृकक्‍तं हल्‌ सूत्र से अपृक्‍्त स्‌ का लोप करने पर 'रमा' की सिद्दि होती है। 


























2) रमे - आबन्त रमा शब्द से प्रथमा विभक्ति द्विवचन की विवक्षा में 'स्वौजसमौट्‌.' सूत्र से 
औ' प्रत्यय रमा+औ बना। इस अवस्था में 'प्रथमयो: पूर्वसवर्ण:' सूत्र से पूर्वसवर्ण दीर्घ प्राप्त 
है। उस पूर्वसवर्ण दीर्घ का 'दीर्घाज्जसि च' सूत्र से निषेध होता है। पुनः (वृद्धिरेचि' सूत्र से 
वृद्धि प्राप्त होती है। वृद्धि का अपवाद करके औडः आप: सूत्र से औ के स्थान पर 'शी' 
आदेश तथा स्थानिवद्भाव से शी में प्रत्ययत्व आ जायेगा। शी प्रत्यय के शकार की 
'लशक्वतद्धिते' से इत्संज्ञा तथा “तस्य लोप: से लोप होकर रमा+ई इस स्थिति में आद्‌गुणः' 
सूत्र से गुण करने पर 'रमे' प्रयोग सिद्ध होता है। 

















3) रमा: - आबन्त रमा शब्द से प्रथमा विभक्ति बहुवचन की विवक्षा में 'स्वौजसमौट्‌.' सूत्र से 
'जस्‌' प्रत्यय रमा+जस्‌ बना। जस्‌ के जकार की €चुटू' सूत्र से इत्संज्ञा तथा “'तस्य लोपः से 
लोप होकर रमा+अस्‌ इस स्थिति में जस्‌ विभक्ति संज्ञक होने के कारण जस्‌ के स्‌ की 
इत्संज्ञा नहीं होती। रमा+अस्‌ इस अवस्था में 'प्रथमयोः पूर्वसवर्णः' सूत्र से पूर्वसवर्ण दीर्घ प्राप्त 
है। उस पूर्वसवर्ण दीर्घ का 'दीर्घाज्जसि च' सूत्र से निषेध होता है। पुनः 'अकः सवर्ण दीर्घ:' 
सूत्र से दीर्घ करने पर रमास्‌ बना। सकार के स्थान पर 'ससजुषो रु: से रु उकार की 
इत्संज्ञा लोप तथा रेपफ को 'खरवसानयोर्विसर्जनीय:' से विसर्ग करने पर रमाः प्रयोग सिद्ध 


होता है। 

4) हे रमे! - रमा यह आबन्त है, अतः 'ड्याप्प्रातिपदिकात्‌' सूत्र के अधिकार में 'स्वौजसमौट्‌. 
' सूत्र से प्रथमा विभकति एकवचन की विवक्षा में सु प्रत्यय होकर रमा+सु बना। सु के उकार 
की “उपदेशेडजनुनासिक इत्‌' इस सूत्र से इत्संज्ञा तथा “'तस्य लोप:' से लोप होकर रमा+स्‌ 
बना। स्‌ की 'एकवचनं सम्बुद्धि” से सम्बुद्धि संज्ञा हुई और 'सम्बुद्धो च' से रमा के आकार 
के स्थान पर एकार आदेश हुआ रमे+स्‌ बना। सकार का 'एड्हस्वात्‌ सम्बुधेः से लोप हुआ 
और हे का पूर्व प्रयोग करने पर 'हे रमे!” प्रयोग की सिद्धि होती है। 




















5) हे रमे! - रमा यह आबन्‍न्त है, अतः 'ड्याप्प्रातिपदिकात' सूत्र के अधिकार में 'स्वौजसमौट्‌. 
' सूत्र से प्रथमा विभकति एकवचन की विवक्षा में सु प्रत्यय होकर रमा+सु बना। सु के उकार 
की “उपदेशेडजनुनासिक इत्‌' इस सूत्र से इत्संज्ञा तथा “'तस्य लोप: से लोप होकर रमा+स्‌ 
बना। स्‌ की 'एकवचनं सम्बुद्धि” से सम्बुद्धि संज्ञा हुई और “सम्बुद्धो च' से रमा के आकार 
के स्थान पर एकार आदेश हुआ रमे+स्‌ बना। सकार का 'एडहस्वात्‌ सम्बुधे” से लोप हुआ 
और हे का पूर्व प्रयोग करने पर 'हे रमे!' प्रयोग की सिद्धि होती है। 




















6) हे रमाः! - आबन्त रमा शब्द से प्रथमा विभक्ति बहुवचन की विवक्षा में 'स्वौजसमौट्‌.' सूत्र 
से 'जस्‌' प्रत्यय रमा+जस्‌ बना। जस्‌ के जकार की <चुटू सूत्र से इत्संज्ञा तथा “तस्य लोप: 
से लोप होकर रमा+अस्‌ इस स्थिति में जस्‌ विभक्ति संज्ञक होने के कारण जस्‌ के स्‌ की 
इत्संज्ञा नहीं होती | रमा+अस्‌ इस अवस्था में 'प्रथमयोः पूर्वसवर्णः' सूत्र से पूर्वसवर्ण दीर्घ प्राप्त 
है। उस पूर्वसवर्ण दीर्घ का 'दीर्घाज्जसि च' सूत्र से निषेध होता है। पुनः 'अक: सवर्ण दीर्घ:' 
सूत्र से दीर्घ करने पर रमास्‌ बना। सकार का 'एडहस्वात्‌ सम्बुधेः से लोप हुआ और हे का 
पूर्व प्रयोग करने पर 'हे रमा:! प्रयोग की सिद्धि होती है। 
































7) रमाम्‌ - आबन्त रमा शब्द से द्वितीया विभक्ति एकवचन की विवक्षा में 'स्वौजसमौट्‌.' सूत्र 
से 'अम्‌' प्रत्यय रमा+अम्‌ बना। इस अवस्था में सवर्ण दीर्घ का निषेध करके “अमि पूर्व: सूत्र 
से पूर्वरूप करने पर रमाम्‌ प्रयोग सिद्ध होता है। 











8) रमे - आबन्त रमा शब्द से द्वितीया विभक्ति द्विवचन की विवक्षा में 'स्वौजसमौट्‌.' सूत्र से 
औद' प्रत्यय 'हलन्त्यम्‌' से इत्संज्ञा 'तस्य लोपः से लोप रमा+औ बना। इस अवस्था में 
'प्रथमयोः पूर्वसवर्ण:' सूत्र से पूर्वसवर्ण दीर्घ प्राप्त है। उस पूर्वसवर्ण दीर्घ का 'दीर्घाज्जसि च' 
सूत्र से निषेध होता है। पुनः 'वृद्धिरेचि' सूत्र से वृद्धि प्राप्त होती है। वृद्धि का अपवाद करके 
'औड आप: सूत्र से औ के स्थान पर 'शी' आदेश तथा स्थानिवद्भाव के कारण शी प्रत्यय 

हो जायेगा। शी प्रत्यय के शकार की 'लशक्वतद्धिते' से इत्संज्ञा तथा 'तस्य लोप: से लोप 
होकर रमा+ई इस स्थिति में आद्‌गुणः' सूत्र से गुण करने पर 'रमे' प्रयोग सिद्ध होता है। 








9) रमाः - आबन्त रमा शब्द से द्वितीया विभकति बहुवचन की विवक्षा में 'स्वौजसमौट्‌.' सूत्र 
से 'शस्‌' प्रत्यय रमा+शस्‌ बना। शस्‌ के शकार की “लशक्वतद्धिते' सूत्र से इत्संज्ञा तथा 
“'तस्य लोप: से लोप होकर रमा+अस्‌ इस स्थिति में शस्‌ विभक्ति संज्ञक होने के कारण अस्‌ 
के स्‌ की इत्संज्ञा नहीं होती। रमा+अस्‌ इस अवस्था में 'प्रथमयोः पूर्वसवर्ण:' सूत्र से पूर्वसवर्ण 
दीर्घ करने पर रमास्‌ बना। पुंसत्व का अभाव होने के कारण 'तस्माच्छसो नः पुंसि' सूत्र से 
सकार को नकार नहीं होगा। अतः सकार के स्थान पर रुत्व विसर्ग करने पर 'रमाः प्रयोग 
सिद्ध होता है। 























40) रमया - आबन्त रमा शब्द से तृतीया विभकति एकवचन की विवक्षा में 'स्वौजसमौट्‌.' सूत्र 
से 'टा” प्रत्यय रमा+टा बना। चुटू' सूत्र से टकार की इत्संज्ञा 'तस्य लोपः से लोप हुआ। 
रमा+आ इस स्थिति में सवर्ण दीर्घ प्राप्त है. उसको बाधकर “आडि चाप: सूत्र से रमा के 
आकार के स्थान पर एकार आदेश हुआ- रमे+आ बना | एकार के स्थान पर 'एचो5इयवायाव:ः' 
से अय्‌ आदेश हुआ रम्‌+अयू+आ बना । वर्णसम्मेलन होने पर रमया प्रयोग सिद्ध होता है। 

















44) रमाभ्यामू- आबन्त रमा शब्द से तृतीया विभक्ति द्विवचन की विवक्षा में 'स्वौजसमौट्‌.' सूत्र 
से 'भ्याम्‌' प्रत्यय रमा+भ्याम्‌ बना। दोनों को जोड़ने पर “रमाभ्याम्‌' प्रयोग सिद्ध होता है। यहाँ 
अकारान्त न होने के कारण 'सुपि च' से दीर्घ नहीं हुआ। 














42) रमाभि: - आबन्त रमा शब्द से तृतीया विभकति बहुवचन की विवक्षा में 'स्वौजसमौट्‌. सूत्र 
से 'भिस्‌' प्रत्यय रमा+भिस्‌ बना। दोनों को जोड़ने पर रमाभिस्‌ सकार को रुत्व विसर्ग होकर 
'रमाभिः प्रयोग सिद्ध होता है। यहाँ पर अकारान्त न होने के कारण 'अतो भिस्‌ ऐस' और 
'बहुवचने झल्येत्‌' दोनों सूत्रों की प्रवृत्ति नहीं होगी। 




















43) रमायै - आबन्त रमा शब्द से चतुर्थी विभक्ति एकवचन की विवक्षा में 'स्वौजसमौट्‌.' सूत्र 
से डे” प्रत्यय रमा+डे बना। डकार की 'लशक्वतद्धिते' से इत्संज्ञा और 'तस्य लोपः से लोप 
हुआ | रमा+ए में (वृद्धिरेचि' से वृद्धि प्राप्त है। उसे बाधकर 'याडापः सूत्र से आद्यन्तौ टकितौ' 
सूत्र की सहायता से ए से पूर्व याट्‌ का आगम हुआ, टकार की 'हलन्त्यम्‌' सूत्र से इत्संज्ञा 

और “तस्य लोप:' से लोप हुआ रमा+या+ए बना। (वृद्धिरेचि' से वृद्धि हुई रमायैे' प्रयोग सिद्ध 
होता है। 





44) रमाभ्याम्‌- आबन्त रमा शब्द से चतुर्थी विभक्ति द्विवचन की विवक्षा में 'स्वौजसमौट्‌.' सूत्र 
से 'भ्याम्‌' प्रत्यय रमा+भ्याम्‌ बना। दोनों को जोडने पर “रमाभ्याम्‌' प्रयोग सिद्ध होता है। यहाँ 
अकारान्त न होने के कारण 'सुपि च' से दीर्घ नहीं हुआ। 














45) रमाभ्य:- आबलन्त रमा शब्द से चतुर्थी विभक्ति बहुवचन की विवक्षा में 'स्वौजसमौट्‌.' सूत्र 
से 'भ्यस्‌ प्रत्यय रमा+भ्यस्‌ बना। दोनों को जोडने पर रमाभ्यस्‌ सकार को रुत्व विसर्ग करने 
पर 'रमाभ्यः प्रयोग सिद्ध होता है। अदन्त न होने के कारण 'बहुवचने झल्येत्‌” सूत्र की प्रवृत्ति 
नहीं होगी | 

















46) रमाया:- आबन्त रमा शब्द से पंचमी विभक्ति एकवचन की विवक्षा में 'स्वौजसमौट्‌.' सूत्र 
से 'डसि' प्रत्यय रमा+डसि बना। डकार की 'लशक्वतद्धिते' से इत्संज्ञा और 'तस्य लोपः से 
लोप हुआ । इकार की इत्संज्ञा लोप रमा+अस्‌ में 'याडापः' सूत्र से 'आद्यन्तौ टकितौ” सूत्र की 
सहायता से अस्‌ से पूर्व याट्‌ का आगम हुआ, टकार की 'हलन्त्यम्‌' सूत्र से इत्संज्ञा और 
लोप हुआ रमा+या+अस्‌ बना। या+अस्‌ में 'अकः सवर्ण दीर्घ: सूत्र से सवर्ण दीर्घ करने पर 
रमायास्‌ बना | सकार को रुत्व विसर्ग होकर 'रमाया: प्रयोग सिद्ध होता है। 























47) रमाभ्याम्‌ - आबन्त रमा शब्द से पंचमी विभक्ति द्विवचन की विवक्षा में 'स्वौजसमौट्‌.' 
सूत्र से 'भ्याम्‌' प्रत्यय रमा+भ्याम्‌ बना। दोनों को जोड़ने पर “रमाभ्याम्‌' प्रयोग सिद्ध होता है। 








48) रमाभ्य: - आबन्‍न्त रमा शब्द से पंचमी विभक्ति बहुवचन की विवक्षा में 'स्वौजसमौट.' 
सूत्र से 'भ्यस्‌ प्रत्यय रमा+भ्यस्‌ बना। दोनों को जोड़ने पर रमाभ्यस्‌ सकार का रुत्व विसर्ग 
करने पर 'रमाभ्यः प्रयोग सिद्ध होता है। अदन्त न होने के कारण “बहुवचने झल्येत्‌' सूत्र की 
प्रवृत्ति नहीं होगी। 

















49) रमाया: - आबन्त रमा शब्द से षष्ठी विभक्ति एकवचन की विवक्षा में 'स्वौजसमौट्‌.' सूत्र 
से 'डस्‌' प्रत्यय रमा+डस्‌ बना। डकार की “लशक्वतद्धिते' से इत्संज्ञा और 'तस्य लोप:' से 
लोप हुआ, रमा+अस्‌ में 'याडापः सूत्र से आद्यन्तौ टकितौ” सूत्र की सहायता से अस्‌ से पूर्व 

याट्‌ का आगम हुआ, टकार की “हलन्त्यम्‌' सूत्र से इत्संज्ञा और लोप हुआ रमा+या+अस्‌ 
बना | या+अस्‌ में 'अकः सवर्ण दीर्घ: सूत्र से सवर्णदीर्घ रमायास्‌ बना। सकार को रुत्व विसर्ग 
होकर 'रमाया: प्रयोग सिद्ध होता है। 








20) रमयो: - आबन्त रमा शब्द से षष्ठी विभक्ति द्विवचन की विवक्षा में 'स्वौजसमौट्‌.' सूत्र 
से ओस' प्रत्यय रमा+ओस्‌ बना | रमा+ओस्‌ इस स्थिति में 'आडि चाप: से आकार के स्थान 
पर एकार आदेश होकर रमे+ओस्‌ बना | एकार के स्थान पर 'एचोइ्यवायावः से अय्‌ आदेश 
हुआ रम्‌+अय+ओस्‌ बना | वर्णसम्मेलन होने पर रमयोस्‌ सकार को रुत्व विसर्ग होकर 'रमयोः:' 
प्रयोग सिद्ध होता है। 











24) रमाणाम्‌ - आबन्त रमा शब्द से षष्ठी विभक्ति बहुवचन की विवक्षा में 'स्वौजसमौट्‌. सूत्र 
से “आम्‌' प्रत्यय रमा+आम्‌ बना। हस्वनद्यापो नुट्‌' से नुट्‌ का आगम हुआ। अनुबन्ध लोप 
होने के बाद रमा+न्‌+आम्‌ बना। वर्णसम्मेलन होकर रमानाम्‌ बना। दीर्घ होते हुए भी “नामि' 
से पुनः दीर्घ हुआ। नकार को “अटकुप्वाडनुम्व्यवायेषपि' से णत्व होने पर 'रमाणाम्‌' प्रयोग 
सिद्ध होता है। 




















22) रमायाम्‌ - आबन्त रमा शब्द से सप्तमी विभक्ति एकवचन की विवक्षा में 'स्वौजसमौट.' 
सूत्र से 'डि” प्रत्यय रमा+डिः बना | डकार की “'लशक्वतद्धिते' से इत्संज्ञा और 'तस्य लोपः से 
लोप हुआ, रमा+३ में 'याडाप:' सूत्र से आद्यन्तौ टकितौ'” सूत्र की सहायता से इ से पूर्व याद 
का आगम हुआ, टकार की 'हलन्त्यम्‌' सूत्र से इत्संज्ञा और लोप हुआ रमा+या+इ बना। 
'डेराम्नद्याम्नीभ्यःः से डि के इकार के स्थान पर आम्‌ आदेश हुआ रमा+या+आम्‌ बना। 
या+आम्‌ में 'अकः सवर्ण दीर्घ: सूत्र से सवर्ण दीर्घ होकर 'रमायाम्‌ प्रयोग सिद्ध होता है। 























23) रमयोः - आबन्त रमा शब्द से सप्तमी विभक्ति द्विवचन की विवक्षा में 'स्वौजसमौट्‌.' सूत्र 
से ओस' प्रत्यय रमा+ओस्‌ बना । रमा+ओस्‌ इस स्थिति में 'आडि चाप: से आकार के स्थान 
पर एकार आदेश होकर रमे+ओस्‌ बना | एकार के स्थान पर 'एचोइयवायावः से अय्‌ आदेश 
हुआ रम्‌+अय+ओस्‌ बना | वर्णसम्मेलन होने पर रमयोस्‌ सकार को रुत्व विसर्ग होकर 'रमयोः' 
प्रयोग सिद्ध होता है। 

24) रमासु - आबन्त रमा शब्द से सप्तमी विभक्ति बहुवचन की विवक्षा में 'स्वौजसमौट्‌.' सूत्र 
से 'सुप्‌" प्रत्यय रमा+सुप्‌ बना। पकार की 'हलन्त्यम्‌' सूत्र से इत्संज्ञा और 'तस्य लोप:' से 
लोप हुआ रमा+सु बना। दोनों को जोडने पर रमासु प्रयोग सिद्ध होता है। 








आकारान्त रमा शब्द का रूप 


विभक्ति एकवचन . द्विवचन बहुवचन 
प्रथमा रमा रमे रमा: 
द्वितीया रमाम्‌ रमे रमा: 
तृतीया रमया रमाभ्याम्‌ रमाभिः 
चतुर्थी रमाये रमाभ्याम्‌ रमाभ्य: 
पंचमी रमाया: रमाभ्याम्‌ रमाभ्य: 
षष्ठी रमाया: रमयो: रमाणाम्‌ 
सप्तमी रमायाम्‌ रमयो: रमासु 
सम्बोधन हे रमे! हे रमे! हे रमा:! 





3.4 मति शब्द रूपसिद्धि में प्रयुक्त सूत्रों की व्याख्या 





सूत्र - डिति हस्वश्च 4/4,/6 


वृत्ति - इयडुवड्स्थानौ स्त्रीशब्दभिन्‍नौ नित्यस्त्रीलिड्गावीदूती हस्वौ चेवर्णोवर्णो स्त्रियां वा 
नदीसंज्ञौ स्तो डिति। मत्यै, मतये। मत्या:। मत्या:। मतेः। मतेः। 

















सूत्रार्थ एवं व्याख्या - 'डिति' सप्तमी एकवचनान्त है, 'हस्वः प्रथमा एकवचनान्त है, 'च' अव्यय 
पद है। इस सूत्र में तीन पद हैं। 'नेयडुवडस्थानावस्त्री' सूत्र से 'न' पद को छोडकर और 
'यूस्त्रयाख्यौ' नदी इन दोनों सम्पूर्ण सूत्रों की अनुवृत्ति होती है। 

स्त्रीशब्द को छोडकर नित्य स्त्रीलिडग में विद्यमान इयड और उवड के स्थानी दीर्घ ईकार 
ऊकार तथा स्त्रीलिडग में विद्यमान हस्व इकार उकार की डित्‌ विभक्ति परे होने पर विकल्प 
से नदी संज्ञा होती है। 

















दीर्घ ईकारान्त ऊकारान्त शब्दों की “यू स्त्राख्यौ नदी” से नित्य नदी संज्ञा प्राप्त थी तथा हस्व 
इकारान्त उकारान्त शब्दों की नदी संज्ञा प्राप्त नहीं थी, ऐसे शब्दों की डित्‌ प्रत्ययों के परे 
रहते विकल्प से नदी संज्ञा करने के लिए सूत्र का आरम्भ है। यहाँ मति शब्द का प्रसंग है। 
मति शब्द इकारान्त होने के कारण घिसंज्ञक है। यहां नदी संज्ञा के द्वारा घि संज्ञा का विकल्‍प 
से बाध होता है। नदी संज्ञा पक्ष में नदी संज्ञाश्रित कार्य एवं नदी संज्ञा अभाव पक्ष में धि 
संज्ञश्रित कार्य होते हैं। 
































इदुद्भ्याम्‌ 7/3,/447 








वृत्ति - इदुद्भ्यां नदीसंज्ञकाभ्यां परस्य डेराम्‌। मत्यामू, मतौ। शेषं हरिवत्‌ | एवं बुद्धयादय: | 








सूत्रार्थ एवं व्याख्या - 'इच्च उच्च इदुतौ ताभ्याम्‌ इदुद्भ्याम' यह पंचमी द्विवचनान्त है, जो 
एकपदात्मक है। यहाँ पर “डेराम्नद्याम्नीभ्य: इस सूत्र से नदी इस एकदेश का विभक्ति और 
वचन विपरिणाम करके नदीभ्याम्‌ की तथा डे और आम्‌ की अनुवृत्ति आती है। 














नदी संज्ञक हस्व इकार उकार से परे डि के स्थान पर आम्‌ आदेश होता है। 





3.5 मति शब्द की रूपसिद्धि की प्रकिया 











4) मति: - मन्यतेइनयेति इस विग्रह में मन्‌ ज्ञाने धतु से क्तिन्‌ प्रत्यय, अनुबन्ध लोप मति 
सिद्ध हुआ है। मति शब्द की “कृत्तद्धितसमासाश्च' से प्रातिपदिक संज्ञा हुई | प्रातिपदिक संज्ञा 
होने के बाद प्रथमा विभक्ति एकवचन की विवक्षा में 'स्वौजसमौट्‌.' सूत्र से सु प्रत्यय होकर 
मति+सु बना। सु के उकार की “उपदेशेड्जनुनासिक इत्‌' से इत्संज्ञा 'तस्य लोप: से लोप 
हुआ, मति+स्‌ बना। सकार को रुत्व विसर्ग होकर 'मतिः प्रयोग सिद्ध हुआ। 





























2) मती - प्रातिपदिक मति शब्द से प्रथमा विभक्ति द्विवचन की विवक्षा में 'स्वौजसमौट्‌.' सूत्र 
से औ प्रत्यय होकर मति+औ बना। 'प्रथमयो: पूर्वसवर्ण:' से पूर्वसवर्णदीर्घ ईकार एकादेश हुआ 
मत्‌+ई वर्णसम्मेलन करने पर “मती' प्रयोग सिद्ध होता है। 

3) मतय: - प्रातिपदिक मति शब्द से प्रथमा विभक्ति बहुवचन की विवक्षा में 'स्वौजसमौट्‌.' 
सूत्र से जस्‌ प्रत्यय होकर मति+जस्‌ बना। '“चुटू' से जकार की इत्संज्ञा मति+अस्‌ इस स्थिति 
में 'प्रथमयो: पूर्वसवर्ण:' से पूर्वसवर्ण दीर्घ एकादेश प्राप्त हुआ। उसको बाधकर 'जसि च' से 
मति के इकार के स्थान पर गुणरूप एकार आदेश हुआ मत्‌+ए+अस्‌ 'एचो5्यवायावः सूत्र से 
एकार के स्थान पर अय्‌ आदेश मत्‌+अयू+अस्‌ बना। वर्णसम्मेलन हुआ मतयस्‌ सकार को 
रुत्व और विसर्ग करने पर 'मतयः सिद्ध हुआ। 























4) हे मते। - प्रातिपदिक मति शब्द से सम्बोधन के लिए प्रथमा विभकति एकवचन की विवक्षा 
में 'स्वौजसमौट्‌.' सूत्र से सु प्रत्यय होकर मति+सु बना। सु के उकार की 'उपदेशेडजनुनासिक 
इत्‌' सूत्र से इत्संज्ञा तथा 'तस्य लोप: से लोप होकर मति+स्‌ बना। स्‌ की 'एकवचनं 
सम्बुद्धि” से सम्बुद्धिसंज्ञा हुई और 'स्वस्य गुण: से इकार के स्थान पर एकार गुण आदेश 
हुआ मते+स्‌ बना। सकार का 'एडहस्वात्सम्बुद्धे! सूत्र से लोप हुआ और हे का पूर्व प्रयोग 
करने पर 'हे मते!' प्रयोग की सिद्धि होती है। 


























5) हे मती! - प्रातिपदिक मति शब्द से प्रथमा विभक्ति द्विवचन की विवक्षा में 'स्वौजसमौट्‌.' 
सूत्र से औ प्रत्यय होकर मति+औ बना। 'प्रथमयो: पूर्वसवर्ण:' से पूर्वसवर्णदीर्घ ईकार एकादेश 
हुआ मत्‌+ई वर्णसम्मेलन करने पर 'मती'” प्रयोग सिद्ध होता है। सकार का 'एडहस्वात्सम्बुद्धे 
सूत्र से लोप हुआ और हे का पूर्व प्रयोग करने पर 'हे मते!' प्रयोग की सिद्धि होती है। 


























6) है मतय:! प्रातिपदिक मति शब्द से प्रथमा विभकति बहुवचन की विवक्षा में 'स्वौजसमौट्‌.' 
सूत्र से जस्‌ प्रत्यय होकर मति+जस्‌ बना। 'चुट्‌' से जकार की इत्संज्ञा मति+अस्‌ इस स्थिति 
में 'प्रथमयो: पूर्वसवर्ण:' से पूर्वसवर्ण दीर्घ एकादेश प्राप्त हुआ। उसको बाधकर 'जसि च' से 
मति के इकार के स्थान पर गुणरूप एकार आदेश हुआ मत्‌+ए+अस्‌ 'एचोश्यवायावः सूत्र से 
एकार के स्थान पर अय्‌ आदेश मत्‌+अयू+अस्‌ बना। वर्णसम्मेलन हुआ मतयस्‌ सकार को 
रुत्व और विसर्ग करने पर 'मतय: सिद्ध हुआ। सकार का 'एडहस्वात्सम्बुद्धे सूत्र से लोप 
हुआ और हे का पूर्व प्रयोग करने पर 'हे मते!' प्रयोग की सिद्धि होती है। 


























7) मतिम्‌ - प्रातिपदिक मति शब्द से द्वितीया विभकति एकवचन की विवक्षा में 'स्वौजसमौट.' 
सूत्र से अम्‌ प्रत्यय होकर मति+अम्‌ बना। मति+अम्‌ में 'प्रथमयोः पूर्वसवर्ण:' से प्राप्त पूर्वसवर्ण 
दीर्घ को बाधघकर “अमि पूर्व: से पूर्वरूप होकर 'मतिम्‌' प्रयोग सिद्ध हुआ। 

8) मती - प्रातिपदिक मति शब्द से द्वितीया विभक्ति द्विवचन की विवक्षा में 'स्वौजसमौट्‌.' 
सूत्र से औट प्रत्यय अनुबन्धलोप होकर मति+औ बना। 'प्रथमयोः पूर्वसवर्ण:' से पूर्वसवर्ण दीर्घ 
ईकार एकादेश हुआ मत्‌+ई वर्णसम्मेलन करने पर “'मती' प्रयोग सिद्ध होता है। 











9) मतीः - प्रातिपदिक मति शब्द से द्वितीया विभक्ति बहुवचन की विवक्षा में 'स्वौजसमौट.' 
सूत्र से शस्‌ प्रत्यय होकर मति+शस्‌ बना। शकार की “लशक्वतद्धिते' से इत्संज्ञा और 'तस्य 
लोपः से लोप हुआ। मति अस्‌ 'प्रथमयो:ः पूर्वसवर्ण:' से पूर्वसवर्ण दीर्घ ईकार एकादेश हुआ 
मत्‌+ई+स्‌ वर्णसम्मेलन हुआ मतीस्‌ रूप बना। सकार को रुत्व और विसर्ग करने पर “मतीः 
प्रयोग सिद्ध होता है। 














40) मत्या - प्रातिपदिक मति शब्द से तृतीया विभकति एकवचन की विवक्षा में 'स्वौजसमौट्‌.' 
सूत्र से टा प्रत्यय होकर मति+टा बना। “चुदू' से टकार की इत्संज्ञा मति आ इस स्थिति में 
इकार को यण्‌ य्‌ हुआ। मत्‌+यू+आ वर्णसम्मेलन हुआ 'त्या' सिद्ध होता है। यहाँ पर धि 
संज्ञा होते हुए भी आडो नास्त्रायाम्‌' से अस्त्रिायाम्‌ यह निषेध होने के कारण नादेश नहीं 
होबाहे| 

















44) मतिभ्याम्‌ - प्रातिपदिक मति शब्द से तृतीया विभक्ति द्विवचन की विवक्षा में 'स्वौजसमौट्‌. 
' सूत्र से 'भ्याम्‌' प्रत्यय मति+भ्याम्‌ बना। दोनों को जोडने पर “मतिभ्याम्‌' प्रयोग सिद्ध होता 
है। मति शब्द अदन्त नहीं है, अतः 'सुपि च' से दीर्घ नहीं होगा। 














42) मतिभि: - प्रातिपदिक मति शब्द से तृतीया विभक्ति बहुवचन की विवक्षा में 'स्वौजसमौट. 
' सूत्र से 'भिस्‌' प्रत्यय मति+भिस्‌ बना। दोनों को जोड़ने पर मतिभिस्‌ सकार को रुत्व और 
विसर्ग करने पर 'मतिभिः' प्रयोग सिद्ध होता है। 














43) मत्यै/मतये- प्रातिपदिक मति शब्द से चतुर्थी विभकति एकवचन की विवक्षा में 
'स्वौजसमौट्‌.' सूत्र से डे” प्रत्यय मति+डे बना। डकार की “लशक्वतद्धिते' से इत्संज्ञा और 
'तस्य लोप:' से लोप हुआ। मति+ए घि संज्ञा को बाधकर 'डिति हस्वश्च' से वैकल्पिक नदी 
संज्ञा हुई। नदी संज्ञा पक्ष में आण्नद्या: से आद्यन्तौ टकितौ' सूत्र की सहायता से आट का 
आगम हुआ अनुबन्धलोप मति+आ+ए बना। आ+ए के स्थान पर आठश्च' से वृद्धि ऐ हुई। 
मति+ऐ इस अवस्था में 'इको यणचि' से यण्‌ होकर मत्‌+यू+ऐ वर्णसम्मेलन होकर मत्यै' 
सिद्ध होता है। नदी संज्ञा के अभाव पक्ष में मति+ए इस स्थिति में मति की 'शेषों ध्यसखि' 

से घिसंज्ञा होगी, 'घेर्डिति' से गुण होकर मते+ए बना। 'एचोडयवायाव:' से ए को अय्‌ आदेश 
होकर मत्‌+अयू+ए वर्णसम्मेलन होकर 'मतये' सिद्ध होता है। 








44) मतिभ्याम्‌ - प्रातिपदिक मति शब्द से चतुर्थी विभक्ति द्विवचन की विवक्षा में 'स्वौजसमौट्‌. 
' सूत्र से 'भ्याम्‌ प्रत्यय मति+भ्याम्‌ बना। दोनों को जोड़ने पर “मतिभ्याम्‌' प्रयोग सिद्ध होता 


है। 








45) मतिभ्य: - प्रातिपदिक मति शब्द से चतुर्थी विभक्ति बहुवचन की विवक्षा में 'स्वौजसमौट्‌. 
' सूत्र से 'भ्यस्‌ प्रत्यय मति+भ्यस्‌ बना। दोनों को जोडने पर मतिभ्यस्‌ सकार को रुत्व 
विसर्ग करके 'मतिभ्य:' प्रयोग सिद्ध होता है। 














46) मत्या:/मते: - प्रातिपदिक मति शब्द से पंचमी विभक्ति एकवचन की विवक्षा में 
'स्वौजसमौट्‌.' सूत्र से 'डसि' प्रत्यय मति+डसि बना। डकार की 'लशक्वतद्धिते” से इकार की 
'उपदेशेडजनुनासिक इत्‌' से इत्संज्ञा और 'तस्य लोप:' से लोप हुआ। मति+अस्‌ घिसंज्ञा को 
बाधकर 'डिति हस्वश्च' से वैकल्पिक नदी संज्ञा हुई | नदी संज्ञा पक्ष में 'आण्नद्या: से आद्यन्तौ 
टकितौ' सूत्र की सहायता से आट्‌ का आगम हुआ अनुबन्धलोप मति+आ+अस्‌ बना। आ+अ 
के स्थान पर “आठश्च' से वृद्धि आ हुई। मति+आस्‌ इस अवस्था में 'इको यणचि' से यण्‌ 
होकर मत्‌+यू+आस्‌ वर्णसम्मेलन होकर मत्यास्‌ बना, सकार को रुत्व विसर्ग करके 'त्या:' 
सिद्ध होता है। नदी संज्ञा के अभाव पक्ष में मति अस्‌ इस स्थिति में मति की घिसंज्ञा होगी, 
'घेर्डिति' से गुण होकर मते अस्‌ बना। 'डसिडसोश्च' से पूर्वरूप होकर मतेस्‌ सकार को रुत्व 
विसर्ग करके 'मतेः' सिद्ध होता है। 






































47) मतिभ्याम्‌ - प्रातिपदिक मति शब्द से पंचमी विभक्ति द्विवचन की विवक्षा में 'स्वौजसमौट्‌. 
' सूत्र से 'भ्याम्‌ प्रत्यय मति+भ्याम्‌ बना। दोनों को जोड़ने पर “मतिभ्याम्‌' प्रयोग सिद्ध होता 


है। 








48) मतिभ्य: - प्रातिपदिक मति शब्द से पंचमी विभक्ति बहुवचन की विवक्षा में 'स्वौजसमौट्‌. 
' सूत्र से 'भ्यस्‌' प्रत्यय मति+भ्यस्‌ बना। दोनों को जोडने पर मतिभ्यस्‌ सकार को रुत्व 
विसर्ग करके “'मतिभ्यः प्रयोग सिद्ध होता है। 

49) मत्या:/ मतेः - प्रातिपदिक मति शब्द से षष्ठी विभकति एकवचन की विवक्षा में 
'स्वौजसमौट्‌.' सूत्र से 'डस' प्रत्यय मति+डस्‌ बना। डकार की “लशक्वतद्धिते' से इत्संज्ञा 
और “तस्य लोप: से लोप हुआ। मति+अस्‌ घिसंज्ञा को बाधकर 'डिति हस्वश्च' से वैकल्पिक 
नदी संज्ञा हुई। नदी संज्ञा पक्ष में आण्नद्या: से आद्यन्तौ टकितौ' सूत्र की सहायता से आटू 
का आगम हुआ अनुबन्धलोप मति+आ+अस्‌ बना। आ+अ के स्थान पर आठटश्च' से वृद्धि आ 
हुई | मति+आस्‌ इस अवस्था में 'इको यणचि' से यण्‌ होकर मत्‌+यू+ ।स्‌ वर्णसम्मेलन होकर 
मत्यास्‌ बना। सकार को रुत्व विसर्ग करके भत्या: सिद्ध होता है। नदीसंज्ञा के अभाव पक्ष 
में मति+अस्‌ इस स्थिति में मति की घिसंज्ञा होगी, 'घेडिति' से गुण होकर मते+अस्‌ बना। 
'डसिडसोश्च' से पूर्वरूप होकर मतेस्‌ सकार को रुत्व विसर्ग करके 'मते: सिद्ध होता है। 






































20) मत्यो: - प्रातिपदिक मति शब्द से षष्ठी विभक्ति द्विवचन की विवक्षा में 'स्वौजसमौट्‌.' 
सूत्र से ओस' प्रत्यय मति+ओस्‌ बना। यण्‌ करके मत्‌य+ओस्‌, वर्णसम्मेलन मत्योस्‌ू, सकार 
को रुत्व विसर्ग करके 'मत्यो: प्रयोग सिद्ध होता है। 











24) मतीनाम्‌ - प्रातिपदिक मति शब्द से षष्ठी विभक्ति बहुवचन की विवक्षा में 'स्वौजसमौट्‌. 
' सूत्र से आम्‌' प्रत्यय मति+आम्‌ बना। इस्वनद्यापो नुट' से नुट का आगम हुआ | अनुबन्धलोप, 
नुट्‌ टित्‌ होने के कारण प्रत्यय के आदि में हुआ, मति+न्‌+आम्‌ बना। वर्णसम्मेलन होकर 
मति नाम्‌ बना। 'नामि' से इकार को दीर्घ होकर 'मतीनाम्‌' सिद्ध हुआ। 


























22) मत्याम्‌ /मतौ - प्रातिपदिक मति शब्द से सप्तमी विभकति एकवचन की विवक्षा में 
'स्वौजसमौट्‌.' सूत्र से 'डि” प्रत्यय मति+डिः बना। डकार की “'लशक्वतद्धिते' से इत्संज्ञा और 
'तस्य लोप: से लोप हुआ। मति+इ घिसंज्ञा को बाधकर 'डिति हस्वश्च' से वैकल्पिक नदी 
संज्ञा हुई | नदी संज्ञा पक्ष में 'इदुद्भ्याम्‌' से प्रत्ययावयव इ के स्थान पर आम्‌ आदेश मति+आम्‌ 
आप्नद्या: से आद्यन्तीौ टकितौ' सूत्र की सहायता से आटू का आगम हुआ अनुबन्धलोप 
मति+आ+आम्‌ बना। आ+आम्‌ के स्थान पर “आठश्च' से वृद्धि आम्‌ हुई। मति+आम्‌ इस 
अवस्था में 'इको यणचि' से यण्‌ होकर मत्‌+यू+आम्‌ वर्णसम्मेलन होकर 'त्याम्‌' सिद्ध होता 
है। नदीसंज्ञा के अभाव पक्ष में मति+इ इस स्थिति में मति की घिसंज्ञा होगी, 'अच्च घेः से 
मति के इकार को अकार और प्रत्यय के इकार को औकार आदेश होकर मत+औ बना। 
वृद्धिरेचि' से वृद्धि होकर 'मतौ' सिद्ध होता है। 

23) मत्यो: - प्रातिपदिक मति शब्द से सप्तमी विभक्ति द्विवचन की विवक्षा में 'स्वौजसमौट्‌.' 
सूत्र से ओस' प्रत्यय मति+ओस्‌ बना। यण्‌ करके मत्‌यू+ओस्‌ वर्णसम्मेलन मत्योस्‌ सकार 





को रुत्व विसर्ग करके 'मत्यो: प्रयोग सिद्ध होता है। 








24) मतिषु - प्रातिपदिक मति शब्द से सप्तमी विभक्ति बहुवचन की विवक्षा में 'स्वौजसमौट्‌.' 
सूत्र से 'सुप्‌' प्रत्यय मति+सुप्‌ बना, वर्णसम्मेलन मतिसु “आदेश प्रत्यययो:' से प्रत्ययावयव 











सकार को मूर्घन्यादेश करके 'मतिषु' सिद्ध होता है। 


इस्व इकारान्त मति शब्द के रूप 


विभक्ति 
प्रथमा 
द्वितीया 
तृतीया 
चतुर्थी 
पंचमी 
षष्ठी 
सप्तमी 


सम्बोधन 


एकवचन द्विवचन 


मतिः मती 
मतिम्‌ मती 
मत्या मतिभ्याम्‌ 


मत्ये / मतये मतिभ्याम्‌ 





मत्या: / मते: मतिभ्याम्‌ 





मत्या: / मतेः मत्यो: 
मत्याम्‌ / मतौ मत्यो: 
हे मते| हे मती! 


बहुवचन 
मतय: 
मतीः 
मतिभिः 
मतिभ्य: 
मतिभ्य: 
मतीनाम्‌ 
मतिषु 


हे मतय:! 





3.6 विशेष नियम अपवाद एवं वार्तिक 











'ड्याप्प्रितिपदिकात्‌' 'प्रत्यय:' 'परश्च' सूत्रों के अधिकार में ड्यन्त, आबन्त प्रातिपदिक से परे 








स्वादि प्रत्यय होते हैं। अधिकार सूत्र स्वयं में कुछ काम नहीं करते किन्तु दूसरे सूत्रों के 











उपकारक होते हैं। प्रत्येक सूत्र में अधिकार बनकर जाते हैं और उनका कार्य सिद्ध करते हैं। 








इन अधिकार सूत्रों के अधिकार को लेकर ही 'स्वौजसमौट.' यह विधिसूत्र सु औ जस्‌ आदि 

प्रत्ययों का विधान करता हैं। शब्द प्रायः धातु से बनते हैं। धातु से या तो तिड प्रत्यय या 
कृत्‌ प्रत्यय होते हैं। कृत प्रत्यय होने के बाद कृदन्त शब्द की “कृतद्धितसमासाश्च' से 
प्रातिपदिकसंज्ञा होने के पश्चात्‌ या डयन्त, आबन्त से जब सु आदि विभक्तियाँ लगती हैं तब 
सुबन्त की 'सुप्तिडन्तं पदम्‌' पदसंज्ञा होती हैं। प्रातिपदिक से स्त्रीत्ववोधन कराने के लिए डी 
आप्‌ आदि प्रत्यय होते हैं। सुप्‌ आदि प्रत्यय ड्यन्त, आबन्त और प्रातिपदिक से पर में ही 


होते हैं। 


संज्ञासूत्र - 'हलन्त्यम्‌' उपदेश अवस्था में अन्त्य हल्‌ की इत्संज्ञा होती है। 'उपदेशेडजनुनासिक 
इत्‌' उपदेश अवस्था में अनुनासिक अच्‌ की इस्संज्ञा होती है। 'चुटू' प्रत्यय के आदि में स्थित 
चवर्ग टवर्ग की इत्संज्ञा होती है। 'तस्य लोप:' जिसकी इवत्संज्ञा होती है उसका लोप होता 
है। 'लशक्वतद्धिते' प्रत्यय के आदि में स्थित ल्‌ श्‌ कवर्ग की इव्संज्ञा होती है। 'सुप्तिडन्तं 
पदम्‌' सुबन्त और तिड्न्‍त की पदसंज्ञा होती है। 'विरामोइवसानम्‌' वर्णों का अभाव 
अवसानसंज्ञक होता है। अपृक्त एकाल प्रत्यय” एक अल वाले प्रत्यय की अपृक्त संज्ञा होती 
है। यथा- प्रथमा विभक्ति के सु में शेष स्‌ की अपृक्त संज्ञा होती है। अपृक्तसंज्ञा के पश्चात्‌ 
'हल्ड्याब्यो दीर्घात्सुतिस्यपृक्तं हल्‌' सूत्र से अपृक्‍्त स्‌ का लोप होता है। 





















































अपवाद-निषेध सूत्र - 


रमा शब्द के प्रसंग में - 








वृद्धिरेचि' अवर्ण से एच्‌ परे होने पर पूर्व और पर के स्थान पर वृद्धिसंज्ञक एकादेश होता है। 





'प्रथमयो: पूर्वसवर्ण:” अक प्रत्याहार से प्रथमा और द्वितीया विभक्ति सम्बन्धी अच्‌ के परे रहने 
पर पूर्व और पर के स्थान पर पूर्वसवर्ण दीर्घ एकादेश होता है। 'दीर्घाज्जसि च' दीर्घ से जस्‌ 
और इच्‌ परे रहने पर पूर्वसवर्ण दीर्घ नहीं होता है। 'अक: सवर्णेदीर्घ” अक से सवर्ण अच्‌ के 
परे होने पर पूर्व और पर के स्थान पर दीर्घ एकादेश होता है। “न विभक्तौ तुस्मा:' विभक्ति 
में स्थित तवर्ग सकार मकार इत्संज्ञक नहीं होते हैं। 























रमा औ इस अवस्था में (वृद्धिरेचि' से वृद्धि प्राप्त है उसको बाधकर 'प्रथमयोः पूर्वसवर्ण: सूत्र 
से पूर्वसवर्ण दीर्घ प्राप्त है। उस पूर्वसवर्ण दीर्घ का 'दीर्घाज्जसि च' सूत्र से निषेध होता है। 
पुनः वृद्धिरेचि' सूत्र से वृद्धि प्राप्त होती है। वृद्धि का अपवाद करके औड आप: सूत्र से औ 
के स्थान पर “अनेकाल्शित्सर्वस्य” सूत्र की सहायता से सम्पूर्ण औ के स्थान पर 'शी' आदेश 
तथा 'स्थानिवदादेशोइनल्विधौ” से स्थानिवद्भाव होने पर 'शी' में प्रत्यय सम्बन्धी सभी कार्य 


होगें। 

प्रथमा विभक्ति बहुवचन 'हलन्त्यम्‌ से जस्‌ के सकार की छइलत्संज्ञा प्राप्त है। 'विभक्तिश्च' से 
सभी सुप्‌ और तिड विभक्ति संज्ञक हैं अतः विभक्ति में स्थित होने के कारण “न विभक्‍तौ 
तुस्माः से तवर्ग सकार मकार की इस्संज्ञा नहीं होगी। अतः जस्‌ इत्यादि के सकार की 
इत्सज्ञा नहीं होती। 'ससजुषो रु: पदान्त सकार तथा सजुष्‌ शब्द के षकार को रु होता है। 
“खरवसानयोर्विसर्जनीय:: खर्‌ परे रहते अथवा अवसान में स्थित रेफ के स्थान पर विसर्ग 
आदेश होता है। 




















तृतीया-विभक्ति एकवचन - रमा आ इस स्थिति में 'अकः सवर्ण दीर्घ: से सवर्ण दीर्घ प्राप्त 
है, उसको बाधकर 'आडिः चाप: सूत्र से रमा के आकार के स्थान पर एकार आदेश हुआ- 
रमे आ बना। एकार के स्थान पर 'एचोष्यवायावः से अय्‌ आदेश हुआ रमया बना। 








चतुर्थी-विभक्ति एकवचन रमा ए में (वृद्धिरेचि' से वृद्धि प्राप्त है, उसे बाधकर “याडाप: सूत्र 
से आद्यन्तौ टकितौ' सूत्र की सहायता से ए से पूर्व याट्‌ का आगम हुआ, टकार की 'हलन्त्यम्‌' 
सूत्र से इत्संज्ञा और 'तस्य लोपः से लोप हुआ। इसी प्रकार पंचमी और षष्ठी एकवचन में 
'अक: सवर्ण दीर्घ:' से सवर्ण दीर्घ प्राप्त है उसको बाधकर पहले याट्‌ का आगम हुआ। याट्‌ 
टित्‌ होने के कारण “आद्यन्तौ टकितौ' सूत्र की सहायता से विभक्ति के आगे बैठेगा और वह 
विभक्ति का अवयव होगा। 














मति-शब्द के प्रसंग में विशेष नियम 











दीर्घ ईकारान्त ऊकारान्त शब्दों की नदी संज्ञा यू स्त्रयाख्यौ नदी' सूत्र से सिद्ध है। हस्व 
इकारान्त उकारान्त शब्दों की नदीसंज्ञा अप्राप्त है। इसलिए मति इत्यादि शब्दों की नदीसंज्ञा 
करने के लिए 'डिति हस्वश्च' सूत्र की आवश्यकता है। नदीसंज्ञा के अभाव पक्ष में 'शेषो 
घ्यसखि' सूत्र से मति शब्द की घि संज्ञा होगी और घि संज्ञा निमित्तक कार्य भी होगें। 
'इदुद्भ्याम' सूत्र की आवश्यकता इसलिए पड़ी कि मति शब्द से सप्तमी के एकवचन में 
डेराम्नद्याम्नीभ्य” से डि को आम्‌ आदेश तथा औत्‌' से औकारादेश एकसाथ प्राप्त थे। 
'विप्रतिषेधे परं कार्यम' के नियम से परकार्य औत्‌' से औकार आदेश है। यदि औकार आदेश 
हो जाये तो सख्यौ की तरह मत्यौ ऐसा अनिष्ट रूप होने लगेगा। अतः इस सूत्र का आरम्भ 
करके कहा गया कि नदी संज्ञक हस्व इकार उकार से परे डि के स्थान पर आम्‌ ही हो। 

3.7 सारांश 











इस इकाई को पढने के बाद आप जान चुके हैं कि दीर्घ आकारान्त रमा एवं हस्व इकारान्त 
मति शब्द के रूप कैसे सिद्ध होते है। इन शब्दों के सम्बोधन सहित सातों विभक्तियों के रूप 
भी सम्यक्‌ प्रकार से आप जान चुके हैं। इस इकाई में सुबन्त शब्दों के षड्लिडग प्रकरण 
अजन्तस्त्रीलिड्ग में दीर्घ आकारान्त रमा शब्द एवं हस्व इकारान्त मति शब्द के रूपों की 
सूत्रों सहित व्याख्या की गयी है। रमा तथा मति शब्द के रूप सिद्धि के लिए राम एवं हरि 
शब्दों की सिद्धि प्रक्रिया जानना अत्यन्त आवश्यक है। जब तक सूत्र सहित व्याख्या स्मरण 
नहीं रहेगा तब तक भली भांति ज्ञान नहीं होगा। इसलिए पूर्व इकाईयों का ज्ञान अत्यन्त 
आवश्यक है। इस इकाई को पढने के पश्चात्‌ अन्य स्त्रीलिडग शब्दों की सिद्धि प्रक्रिया भी 
आप जान समकेंगे। 












































3.8 कुछ उपयोगी पुस्तकें 








4) लघुसिद्धान्तकौमुदी - वरदराज आचार्य विरचित 
2) टीकाएं - 
4. भीमसेन शास्त्री 
2. डा. अर्कनाथ चौधरी 
3. धरानन्द शास्त्री 


4. गोविन्द प्रसाद शर्मा (अऔीधरमुखोल्लासिनी) 





3.9 बोध एवं अभ्यास प्रश्न 








4... रमा शब्द किस धतु से बनता है। 





2. मति शब्द में प्रत्यय विधायक सूत्र लिखें। 





3. मत्ये में गुण किस सूत्र से होता है। 
4... शी में शकार की इवत्संज्ञा किस सूत्र से होती है। 

5. आडि चाप: से किसका विधान होता है। 








6. नित्यस्त्रीलिडग इकारान्त-उकारान्त की नदीसंज्ञा विधायक सूत्र लिखिए। 
7... रमयो: तथा रमासु की सूत्र निर्देश पूर्वक सिद्दचि कीजिए। 
8. मत्याम्‌ की सूत्र निर्देश पूर्वक सिद्धि कीजिए। 


9. डिति हस्वश्च सूत्र की उदाहरण सहित व्याख्या कीजिए | 














40. याडागम के उदाहरण लिखिए। 


44. .रमे, हे रमे। की सूत्र निर्देश पूर्वक सिद्धि कीजिए | 

